Maoist kills TDP MLA and a leader in Andhra Pradesh - आंध्र प्रदेश में माओवादियों ने टीडीपी विधायक सर्वेश्वर राव और पूर्व एमएलए सिवेरी सोमा की गोली मारकर हत्या की
यह घटना विशाखापत्तनम से लगभग 125 किलोमीटर दूर थुटांगी गांव में हुई.
NDTVKhabar.com टीम, Updated: 23 सितम्बर, 2018 4:05 PM
20 माओवादियों ने किया हमला
विशाखापत्तनम से 125 किमी दूर हुई घटना
पहले भी मिल चुकी थी धमकी
आंध्र प्रदेश के विशाखापत्तनम जिले में सत्तारूढ़ तेलुगू देशम पार्टी (तेदेपा) के विधायक के. सर्वेश्वर राव और पूर्व विधायक सिवेरी सोमा की माओवादियों ने गोली मारकर हत्या कर दी. यह घटना विशाखापत्तनम से लगभग 125 किलोमीटर दूर थुटांगी गांव में हुई. राव अराकू विधानसभा क्षेत्र से विधायक थे. माओवादियों ने विधायक राव व पूर्व विधायक सोमा पर तब हमला किया, जब वह अराकू में एक कार्यक्रम में शिरकत कर रहे थे. दोनों को प्वाइंट ब्लैंक रेंज से गोली मारी गई. हमले में कथित रूप से बड़ी संख्या में माओवादी शामिल थे.
Around 20 members from CPI Maoist attacked them at around 12 pm, snatched the weapons from the PSOs, & later fired at them. Both died on the spot. Reason behind attack yet to be ascertained: Visakhapatnam DIG Srikanth on TDP leaders Kidari Sarveswara Rao & Siveri Soma shot dead pic.twitter.com/itJVoSHi8A
राव ने 2014 में वाईएसआर कांग्रेस पार्टी के टिकट से अनुसूचित जनजाति के लिए आरक्षित अराकू विधानसभा क्षेत्र की सीट से तेदेपा के सोमा को हराया था. राव 2016 में तेदेपा में शामिल हो गए थे. पुलिस के अनुसार, राव और सोमा दोनों को माओवादियों की तरफ से पहले भी धमकियां मिली थी.
हम लोग : कैसे हल हो पाएगी माओवाद समस्या?
डीआईजी श्रीकांत ने बताया कि करीब 20 माओवादियों ने पहले तो इनको घेर लिया और सुरक्षाकर्मियों से छीन लिये और इन सबके ऊपर ताबड़तोड़ फायरिंग कर दी. हमले क्यों किया गया इसकी कोई वजह अभी तक साफ नहीं हो पाई है.
(यह भी पढ़ें)... Results 2019: क्या PM मोदी के दूसरे कार्यकाल में वित्त मंत्री के पद पर नहीं रहेंगे अरुण जेटली? आई यह बड़ी खबर
Maoist kills TDP MLA